પટાયા

પટાયા પૂર્વીય થાઇલેન્ડનું એક શહેર છે. તે ચોનબુરી પ્રાંતનું બીજું સૌથી મોટું શહેર અને થાઇલેન્ડનું આઠમું સૌથી મોટું શહેર છે. તે થાઇલેન્ડના અખાતના પૂર્વ કિનારે બેંગકોકથી લગભગ ૧૦૦ કિલોમીટર (૬૨ માઇલ) અગ્નિ દિશામાં સ્થિત છે અને ૨૦૨૧માં તેની વસ્તી ૩૨૮,૯૬૧ હતી.

 ઈતિહાસ 

 નામ 
૧૭૬૭માં બર્મીઝ આક્રમણકારોના હાથે ભૂતપૂર્વ રાજધાનીના પતન પહેલા યોજાયેલી ફ્રાય ટાક (પાછળથી રાજા તકસીન અને તેની સેના)ની અયુત્થાયા ચાંથાબુરી સુધીની કૂચ પરથી પટાયા નામનો વિકાસ થયો હતો. જ્યારે તેની સેના જે હવે પટાયા છે તેની નજીક પહોંચી ત્યારે ફ્રાયા ટાકને નાઈ ક્લોમ નામના સ્થાનિક નેતાના સૈનિકોએ સામનો કર્યો, જેમણે તેને અટકાવવાનો પ્રયાસ કર્યો. જ્યારે બંને સામ-સામે મળ્યા, ત્યારે નાઈ ક્લોમ ફ્રાયા ટાકની પ્રતિષ્ઠિત રીત અને તેની સેનાની કડક શિસ્તથી પ્રભાવિત થયા હતા. તેમણે લડાઈ વગર આત્મસમર્પણ કર્યું અને તેમના દળોમાં જોડાયા. 

જે સ્થળે સેનાઓએ એકબીજાનો સામનો કર્યો હતો તે પછીથી "થાપ ફ્રાયા" તરીકે ઓળખાતું હતું, જેનો અર્થ થાય છે "ફ્રયાની સેના". થાપ ફ્રયાને પાછળથી ફથયા તરીકે બદલવામાં આવ્યું હતું, જેનો અર્થ થાય છે 'વરસાદની મોસમની શરૂઆતમાં દક્ષિણપશ્ચિમથી ઉત્તરપૂર્વ તરફ ફૂંકાતો પવન'. 

 વિકાસ 
બીજા વિશ્વયુદ્ધ પછી, ઉદ્યોગસાહસિક પરિન્યા ચાવલિથમરોંગે પટાયામાં રોકાણ કરવાની સંભાવના જોઈ અને વહીવટીતંત્રને થોડી જમીન દાનમાં આપી. આ જમીન પર પાછળથી પટાયા સિટી હોલનું નિર્માણ કરવામાં આવ્યું.

૧૯૬૦ના દાયકા સુધી માછીમારી ગામ તરીકે આ ગામ હતું. વિયેતનામ યુદ્ધ દરમિયાન અહીં પ્રવાસન શરૂ થયું જ્યારે અમેરિકન સૈનિકો આરામ અને વિશ્રામ માટે આવવા લાગ્યા.એક મોટું જૂથ જે ૨૯ જૂન ૧૯૫૯ના રોજ કોરાટના એક તળથી આવ્યું હતું અને દરિયાકિનારાના દક્ષિણ છેડે આવેલા ફ્રાયા સનથોર્નથી ઘર ભાડે લીધું હતું, જે હવે "પટ્ટી" તરીકે ઓળખાય છે. આ ગૃપને પટાયાની ભલામણ કરવાનો શ્રેય આપવામાં આવે છે, જેની ખ્યાતિ પછી મોંઢાના શબ્દો દ્વારા ફેલાય છે.

પટાયાને ૨૯ નવેમ્બર ૧૯૭૮ના રોજ થાઈ સરકાર દ્વારા શહેરનો દરજ્જો આપવામાં આવ્યો હતો. પટાયા ૧૯૭૮માં એક વિશેષ સંચાલિત શહેર પણ બન્યું હતું.

 ૨૧મી સદી 
૨૦૧૦ થી ૨૦૨૦ સુધી પટાયાએ તેની સેક્સ-સિટી હોવાની જાહેર ધારણાને વધુ કુટુંબ-મૈત્રીપૂર્ણ સ્થાન પર ખસેડવાનો પ્રયાસ કર્યો. સુની પ્લાઝામાં બાળયૌનશોષકોના અડ્ડાસમા બાર બંધ કરવામાં આવ્યા હતા અને વૉકિંગ સ્ટ્રીટ પર ગોગો બારની સંખ્યામાં ઘટાડો થયો હતો. 

જો કે ડોઇશ વેલે દ્વારા ૨૦૨૩ માં એક દસ્તાવેજી ચલચિત્ર (ડોક્યુમેન્ટ્રી) દ્વારા પટાયાના સેક્સ ઉદ્યોગ અને બાળ વેશ્યાવૃત્તિ સાથેના તેના જોડાણની આસપાસની ચિંતાઓને પુનર્જીવિત કરી. આ ચલચિત્રને પટાયામાં પ્રતિબંધિત કરી દેવામાં આવ્યું. આ દસ્તાવેજી ચલચિત્ર એક જર્મન પ્રવાસીની આસપાસ છે, જેણે જર્મની પરત ફરવા અને ભાગી જવાના આરોપો માટે ૧૦ લાખ ડોલર ચૂકવ્યા હોવાનો દાવો કરવામાં આવ્યો છે. આ દાવાઓના પરિણામે વડાંપ્રધાન શ્રેથા થવિસિને સુરાચેટ હાપ્કર્નની આગેવાનીમાં તપાસ શરૂ કરી હતી. આ દસ્તાવેજી ફિલ્મને સ્થાનિક મીડિયા દ્વારા કોવિડ-૧૯ રોગચાળામાંથી બહાર આવી રહેલા પટાયાના ઉદ્યોગને નુકસાન પહોંચાડવાની સંભાવના હોવાનું વર્ણવવામાં આવ્યું છે.

 સંદર્ભો 

 બાહ્ય કડીઓ 

શ્રેણી:થાઇલેન્ડ